Na temelju članka 13. Statuta javne ustanove Regionalni koordinator razvoja Požeško-slavonske županije („Požeško-slavonski službeni glasnik“, br. 3/18 - u daljnjem tekstu: Statut), Upravno vijeće javne ustanove Regionalni koordinator razvoja Požeško-slavonske županije na svojoj 19. sjednici održanoj dana 13. prosinca 2023. godine, donijelo je

**ZAKLJUČAK**

**Članak 1.**

Upravno vijeće daje suglasnost ravnateljici Regionalnog koordinatora PSŽ da može, nakon dobivanja suglasnosti od Osnivač, potpisati *Sporazum o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova* (dalje: Sporazum) s Ministarstvom regionalnog razvoja i fondova Europske unije, a kojim će se Ustanovi dodijeliti bespovratna sredstva u ukupnom iznosu od 824.532,14 eura.

**Članak 2.**

Upravno vijeće daje suglasnost ravnateljici Regionalnog koordinatora PSŽ da može poduzimati sve pojedine pravne radnje i sklapati pojedine ugovore koji se tiču provede Sporazuma, čija pojedina vrijednost prelazi 9.290,60 eura bez PDV-a.

Upravno vijeće daje suglasnost ravnateljici Regionalnog koordinatora PSŽ da može, nakon dobivanja suglasnosti Osnivača, poduzimati sve pojedine pravne radnje i sklapati pojedine ugovore koji se tiču provede Sporazuma, čija pojedina vrijednost prelazi 26.544,56 eura bez PDV-a.

**Članak 3.**

Ovaj Zaključak stupa na snagu danom donošenja.

KLASA: 025-01/23-01/21

URBROJ: 2177-14-01-23-4

Požega, 13. prosinca 2023.

PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc. Sunčica Bajić